**KKK (korduma kippuvad küsimused)**

Küsimus: **Kas üks inimene võib esitada mitu ideed?**
Vastus: Jah, üks inimene või organisatsioon võib esitada mitu ideed.

K: **Miks on selline summa – 45 000 eurot?**
V:.2021. aasta Kohtla-Järve linna eelarve eeldab tegevkulusid suuruses umbes 45 mln. eurot, Seega kaasava eelarve maht moodustab ca. 0,1% linna tegevkuludest.

K: **Kes otsustab, milline idee viiakse ellu?**
V: Otsustavad Kohtla-Järve linna elanikud rahvahääletusel, aga kindlasti konkursinõuetele vastavate ideede hulgast. Hääletamine plaani järgi toimub septembri lõpus. Eelnevalt aga arutatakse ideid teemagruppides, mis koosnevad vastava valdkonna ekspertidest ja ideede esitajatest. Arutelugruppides sõelutakse välja tugevamad ideed, mis lähevad hääletusele. Eesmärk on, et hääletusel oleks hääletajate jaoks hoomatav hulk ideid. Kui pakutud ideede arv on piiratud, siis võivad need kõik hääletamisest osa võtta.

K: **Kas on võimalik ka, et mitu ideed viiakse ellu?**
V: Kindlasti viiakse ellu vähemalt üks idee. Kui võiduidee maksab piirsummast vähem, on võimalik, et viiakse ellu ka hääletamise pingereas järgmine idee, mis mahub ülejääva rahasumma sisse.

K: **Kas ma saan ideid pakkuda ja neid hääletada, kui ma ei ole ametlikult Kohtla-Järvele registreeritud, kuigi elan Kohtla-Järvel?**
V: Ideid võivad pakkuda kõik, kellele Kohtla-Järve asjad korda lähevad. Hääletuses saavad osaleda kõik isikud, kelle elukoht hääletamise hetkel on Eesti rahvastikuregistri andmetel Kohtla-Järve linn.

K: **Kui meie pakutud idee saab rahastuse, kas peame selle siis ise ellu viima?**
V: Kaasava eelarve protsessi saab esitada investeeringute ideid, kõige suurema häältearvuga idee(de) elluviimise eest vastutab linnavalitsus. Samas võib linnavalitsus idee elluviimise delegeerida ka mõnele teisele organisatsioonile, kellel on vastav oskus olemas. Küll ootaks ideede esitajatelt aktiivset osalust oma idee tutvustamisel.

K: **Kas ma saan esitada idee ka siis, kui ma ei tea idee maksumust?**
V: Jah, idee esitage ikka, kuigi soovitame eelnevalt proovida ligikaudset maksumust hinnata. Kui teie idee maksumus on märkimisväärselt kõrgem kui kaasavasse eelarvesse esitatava idee ülempiir, siis võib idee arutluse alt välja jääda. Võimalik on ka variant, et eksperdid soovitavad idee mahtu vähendada, nt soovitud teelõiku lühendada või panna 20 pingi asemel 15 (see on illustreeriv näide).

K: **Kas võib esitada ka ürituste ideid?**
V: Ei, määruse järgi kaasava eelarve objektiks võib olla ainult linna territooriumil asuv investeeringuobjekt. Seega pakkuda võib kas uue objekti rajamist või olemasoleva renoveerimist/kohandamist. Üritusi (nt., kontserte) või tegevusi (nt, koolivaheajal keelelaagreid) pakkuvad projektid jäetakse kõrvale.

K: **Kas võib esitada investeeringuobjekte, mis asuvad eraomandis oleval maatükil?**
V: Kaasava eelarve objekt peab asuma linnaterritooriumil (linna administratiivpiirides) ja olema avalikus kasutuses. Kui objekti soovitakse rajada maatükile, mille omanik ei ole Kohtla-Järve linn, sõlmitakse maaomanikuga avaliku kasutamise kokkulepe idee elluviimisele järgnevaks 5-ks aastaks. NB! Siit saab näha, mis tsoonid on munitsipaalomandis (sinised suurendamisel):

<https://kohtla-jarve.maps.arcgis.com/home/webmap/viewer.html?webmap=beaaba99c15b41a1b4612514d21676e5>

K: **Kas on võimalik ideedega tutvuda ka enne hääletust?**
V: Ideed on kõik avalikud ja nendega saab tutvuda alates 16. augustist, kui konkursi nõuetele vastavad projektid avalikustatakse linna ametlikul kodulehel. Hääletusele minevaid ideid tutvustame koostöös idee esitajatega kindlasti põhjalikumalt.

K: **Kuidas toimub hääletamine?**
V: Hääletamine toimub elektroonilisena ID-kaardi, mobiil-ID või Smart-ID abil. Lisaks on linnavalitsuse peahoones (Keskallee 19), Ahtme linnaosas (Estonia pst 38) ja väiksemates linnaosades võimalus hääletamiseks ka neile, kes ise kodus hääletada ei saa või ei taha.

**K: Kellest koosnevad arutelugrupid (teemarühmad)?**
V: Arutelugruppides on nii ideede esitajad kui ka oma ala eksperdid. Ekspertideks võivad olla linnavalitsuse valdkonna spetsialistid (oletatavalt konkursikomisjoni liikmed), vajadusel ka sõltumatud eksperdid. Arutelugrupid kutsutakse kokku siis, kui on selgunud, millised konkursinõuetele vastavad ideed on sellel aastal esitatud.

K: **Mis saab neist ideedest, mis kaasava eelarve rahastust ei saa?**
V: Ülejäänud ideed on heaks täiendavaks infoallikaks linnavalitsusele selle kohta, millised on linlaste soovid ja prioriteedid. Kasvõi selles mõttes on hääletusest osavõtt väga oluline, et väljendada oma tahet ja soove. Võib juhtuda, et kaasava eelarve raames läbi põrunud idee satub linna investeeringute kavva ja saab täide viidud teisi finansvahendite allikaid kasutades.